Magneter er omgivet af et usynligt felt, også kaldet magnetfeltet, og det strækker sig ud fra magneten i alle retninger i en omkreds, der er bestemt af magnetens styrke og størrelse. Et magnetfelt opstår, når elektroner bevæger sig i en bestemt retning. Vi beskæftiger os kun med permanente magneter i dette FAQ indlæg, og alle permanente magneter har en nord (N) og en syd (S) pol. Jo stærkere magneten er, desto større er magnetfeltet - både i tiltrækning og i frastødning. Og ved at samle flere magneter, kan man bygge et større magnetfelt.